প্রত্যক্ষদর্শীরা জানান, গতকাল সন্ধ্যা ৭টার দিকে পার্কের সামনে অবস্থতি ‘মাই লাইফ’ নামে একটি ফাস্টফুডে যান ডিবির এস আই মিজান ও সায়েম। লাচ্ছির কোয়ালিটি নিয়ে দোকান মালিকের ছেলের সঙ্গে তর্কে জড়ান ডিবির ওই কর্মকর্তারা। পরবর্তীতে লাচ্ছির দাম না দিয়েই চলে যেতে চান। তর্কবিতর্কের এক পর্যায়ে ডিবির দারোগারা দোকানের মালিক জালাল উদ্দিন, স্ত্রী রীনা ইয়াসমিন, ছেলে রবিন ও আলামিনকে মারধর করেন। এ ঘটনা দেখে আশপাশের দোকানদাররা এক জোট হয়ে ডিবির দুই কর্মকর্তাকে এলোপাথারি মারধর করে। এতে মারাত্মকভাবে আহত হন ডিবির কর্মকর্তারা। পরে খবর পেয়ে ডিবির একটি টিম ঘটনাস্থুলে ছুটে যান এবং সংঘবন্ধ ব্যবসায়ী ও লোকজনের উপর লাঠিচার্জ শুরু করেন। আতঙ্ক ছড়িয়ে পড়ে চারদিকে। পরবর্তীতে ব্যবসায়ী ও এলাকার বেশ কিছু যুবক সংঘবদ্ধভাবে ডিবির উপর চড়াও হয়। শুরু হয় উভয়েপক্ষের মধ্যে ধাওয়ার পাল্টা ধাওয়া ও সংঘর্ষ। খবর পেয়ে সদর মডেল থানার অতিরিক্ত পুলিশ ও ডিবি ঘটনাস্থলে পৌঁছে পরিস্থিতি নিয়ন্ত্রণে আনেন।